Document ID: /roh_data/filtered/swiss_laws_in_ROHinterleaved.jsonl.gz/27799

This text was translated from DE into Rumantsch Grischun.

Öffentliche Rundstreckenrennen mit Motorfahrzeugen sind verboten. Der Bundesrat kann einzelne Ausnahmen gestatten oder das Verbot auf andere Arten von Motorfahrzeugrennen ausdehnen; er berücksichtigt bei seinem Entscheid vor allem die Erfordernisse der Verkehrssicherheit und der Verkehrserziehung. Andere motor- und radsportliche Veranstaltungen auf öffentlichen Strassen, ausgenommen Ausflugsfahrten, bedürfen der Bewilligung der Kantone, deren Gebiet befahren wird. Die Bewilligung darf nur erteilt werden, wenn:a. die Veranstalter Gewähr bieten für einwandfreie Durchführung;b. die Rücksicht auf den Verkehr es gestattet;c. die nötigen Sicherheitsmassnahmen getroffen werden;d. die vorgeschriebene Haftpflichtversicherung abgeschlossen ist. Die kantonale Behörde kann Ausnahmen von den Verkehrsvorschriften gestatten, wenn genügende Sicherheitsmassnahmen getroffen sind.

Cursas cun vehichels a motor sin cirquits publics èn scumandadas. Il Cussegl federal po permetter singulas excepziuns u extender il scumond sin auters geners da cursas cun vehichels a motor; prendend sia decisiun resguarda el cunzunt las pretensiuns da la segirezza dal traffic e da l’instrucziun da traffic. Per autras occurrenzas sportivas cun vehichels a motor e cun velos sin vias publicas dovri la permissiun dals chantuns, sin il territori dals quals las occurrenzas han lieu; exceptads da quai èn viadis d’excursiun. La permissiun dastga mo vegnir dada, sche:a. ils organisaturs garanteschan che las occurrenzas hajan lieu en moda irreproschabla;b. las pretensiuns dal traffic permettan quai;c. i vegnan prendidas las mesiras da segirezza necessarias;d. l’assicuranza da responsabladad prescritta è vegnida concludida. L’autoritad chantunala po permetter excepziuns da las prescripziuns da traffic, sch’igl èn vegnidas prendidas mesiras da segirezza suffizientas.